Cu ajutorul lui Dumnezeu şi prin rugăciunile Părintelui Arsenie, a 
venit vremea ca micuțul Arsenie, al doilea copil al pr. loan şi al 
pre. Amalia, să primească botezul. Învăţat din pântece cu drumul 
Crucii, îi dorim putere să îl parcurgă până la capăt! 


2 ani de când s-a stins de tânără una dintre surorile 
mai recent venită în obşte, Cristina-Elena. 
Dumnezeu să o ierte, iar pe fetiţa ei să o mângâie! 


* Joi, Sinodul BOR a hotărât ca nul 2025 să fie Anul omagial 
al Centenarului Patriarhiei Române şi Anul comemo- 
rativ al duhowvnicilor şi mărturisitorilor ortodocşi 
români din secolul al XX-lea. De asemenea, a fost înființa- 
tă Episcopiei Ortodoxe Române a Marii Britanii, cu se- 
diul la Londra, pentru cei peste 1 milion de credincioşii orto- 
docşi români din această parte a Europei Occidentale, şi Epis- 
copia Ortodoxă Române a Irlandei şi Islandei, cu sediul 
la Dublin. (sursa: basilica.ro) 


* Marşul pentru viaţă 2024 va fi organizat în numeroase 
localităţi din România şi Republica Moldova sâmbătă, 30 mar- 
tie. Tema din acest an este „Construim împreună pentru via- 
ță”. (sursa: basilica.ro) 


* Membrii Parlamentului grec care au votat legalizarea că- 
sătoriei între homosexuali și adoptarea copiilor de către 
acest fel de cupluri, au fost excomunicați în două dintre 
eparhiile Greciei. Mitropolitul Serafim de Kythira, unul dintre 
ierarhi, a declarat că nu vor mai fi primiţi să se împărtășească 
şi a chemat credincioşii să verse râuri de lacrimi pentru noua 
lege. (sursa: orthodoxchristian.com) 


Răzvan Bucuroiu 
RASPUNS LA NEBUNIA LUMII. 
Convorbiri duhovniceşti cu Părintele Valerian Pâslaru 

intele Valerian Pâslaru 


Rareori am văzut oameni mai hotărâți să ducă până la capăt un proiect de viaţă ca Dra- 
80ş, în acea perioadă. Şi rareori am văzut bărbaţi mai decişi să nu trişeze nici un milime- 3 N 
tru, să facă totul exact ca la carte, să simtă tot, să repete tot, să afle cum e bucuria nepă- E 
mânteană a renunţării la lume, cu orice preţ. Pe nesimţite, a devenit un adevărat bărbat NEBUNI | LUMII i 
al duhului, care a luptat cu maximă severitate contra firii lui căzute. Pentru a ieşi la li- 

man, şi-a pus toată nădejdea în înţelepciunea şi practica monahală acumulate între zi- să 

durile Frăsineiului, dar mai ales şi-a legat viaţa de părintele Ghelasie Gheorghe -— teore- 
ticianul isihasmului carpatin, mistic neînțeles pe deplin şi taumaturg atipic. Acesta este 
cel care l-a croit lăuntric pe fratele tomnatic poposit în vatra Frăsineilor, el este cel care 
l-a învăţat ascultarea, rugăciunea şi anduranţa ascetică. 


[sresinţei 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 9 gmail.com sau la tel. 0734.194.372. Mulţumim tuturor pentru rugăciuni şi ajutor! 

y A (N | Foaie ortodoxă i-a genera suflet 


Numărul 8 (CLXI) 


D 3 - Duminica a 34-a după Rusalii (a Întoarce- 
rii Fiului risipitor); Sf. Mc. Eutropiu, Cleonic 
şi Vasilisc; Sf. Sf. Mc. Teodoret; 

Sf. Cuv. Piamuna Fecioara din Egipt 


L 4 - Sf. Me. Pavel şi Iuliana; Sf. Cuv. Gherasim 
de la Iordan; Sf. 9oo Mucenici din catacombe- 
le romane; Sf. Prinţ Daniel de Moscova (fiul 
Sf. Alexandru Nevski) 


M 5 - Sf. Mc. Conon din Isauria; Sf. Cuv. Mar- 
cu Ascetul (Filocalia 1) (ucenic al Sf. loan Gură 
de Aur); Sf. Mc. Olivia 


Mi 6 - Aflarea Sf. Cruci şi a sfintelor piroane de 
către Sf. Impărăteasă Elena; Sf. 42 Mucenici 
din Amoreea; Sf. Cuv. Fridolin Rătăcitorul, 
luminătorul regiunii Rinului 


J 7 - Sf. Sfinţiţi Mucenici din Cherson: Vasile, 
Efrem, Evghenie, Agatodor, Elpidie, Capiton şi 
Eterie; Sf. Sf. Mc. Efrem al Tomisului; Sf. Cuv. 
Pavel cel Simplu, ucenicul Sf. Antonie cel Mare 


V 8 - Sf. Apostol Ermis (Hermes din Epistola 
către Romani); Sf. Ier. Teofilact Mărturisito- 
rul; Sf. Cuv. Pavel Mărturisitorul 


S o - Sf. 40 Mucenici de la Lacul Sevastiei; 
Sf. Cuv. Chesarie (fratele Sf. Grigorie Teolo- 
gul); Ziua deţinuţilor politici anticomuniști 


SÂMBATA MORȚILOR — MOȘII DE IARNĂ 


IMA IM 


3 martie 2 


Noi n-am luptat cu ar- 

G mele, ci cu răbdarea. O 
răbdare care se afla 

dincolo de limitele 

omeneşti. Şi am putut răbda, 
pentru că am nădăjduit. Am 
nădăjduit, pentru că am găsit 
punctul de sprijin: Crucea şi 
Rugăciunea. Ele au fost mai 
tari decât toate armele lumii. 


MĂRTURISITORUL 
CONSTANTIN CARAGAȚĂ 

Editorial 


MaxiMina 2 


Spre o RENAȘTERE a Ortodoxiei 


| să vrei, dacă priveşti în jur şi de aci mai departe 
peste ţări şi mări cu perspectiva pe care amplificatoarele 
vieţii ţi-o deschid, ai impresia că omenirea întreagă se 
află într-un năucitor exod, o uriașă rătăcire în pustiu, 
sub greutatea cine ştie cărui soroc sau sacrilegiu din 
vremi uitate. După războiu mai ales, drumul vieţii se 
rostogoleşte aşa de ciudat parcă peste un tărâm cu prive- 
lişti blestemate. 


În viaţa lăuntrică a Bisericii noastre ortodoxe, ca în orice 
fel de viaţă, aceeaş svârcolire în gol, vrăjită. Nu voesc să 
încep prin aceasta cu nimeni niciun fel de dispută, de 
gâlceavă zbârnâitoare. (...) Voesc numai să dau trâmbiţa 
unor glasuri cari dăinuiesc în ciuda stăpânilor acestui 
veac. 


În ţara celor ce au cântat în 
vremurile deşteptării „preoţi 
cu crucea-n frunte” mai sunt 
mulţi din cei ce nu strigă, cei 
ce nu se grăbesc şi nu cer ni- 
mic, sunt mulţi cei ce mun- 
cesc, suferă şi tac trăind în 
Biserica vie şi veşnică a lui 
Hristos. Pe drumul suferinţei 
noastre, în noaptea cea mare 
ce ne învăluie, în marea tăcere 
ce ne cuprinde, bunicii noştri 
ne-au lăsat cu mâini tremu- 
rânde crucea şi chivotul de 
tradiţii şi unelte sfinte, chivo- 
tul ortodoxiei noastre în care 
purtăm pe Domnul Euharis- 
tic, Trupul şi Sângele mântuirii noastre. Norodul celor 
rămaşi fără de glas, neştiuţi, strânşi în jurul strălucirii 
Lui, se călăuzesc pe drumul cel de mii de ani cu credinţa 
nestrămutată că vor ajunge odată sub porţile unde stă de 
pază arhanghelul cu paloş de foc. Ei cred până la moarte 
că numai la lumina Lui vor putea pătrunde în Cetatea lui 
Dumnezeu. 


Nu vă miraţi: mai sunt, cum spune Scriptura, „şapte mii 
de bărbaţi neştiuţi cari nu au plecat genunchii în faţa lui 
Baa!” cu tot vârtejul acesta de jazzband şi fard. În ade- 
văr, printre feţele clerului dela noi, puţine, foarte puţine 
poartă făţiş şi semnul celor şapte mii de aleşi ai Domnu- 
lui. Sunt însă. Eu cunosc unul. Unul vajnic care m-a fă- 
cut şi pe mine să înţeleg comoara Ortodoxiei, de ce omul 
pentru a întemeia în sine viaţa fără început şi fără sfâr- 
şit, viaţa cea supranaturală, are nevoie de o Biserică, de 
Biserica Lui. Limbaj astăzi neînțeles pentru mulţi dintre 
slujitorii altarului. 


Părintele Daniil Sandu Tudor 


Astăzi, în sânul clerului nostru există o luptă surdă, nu 
încă făţişă, aceiaşi veşnică luptă de pretutindeni dintre 
cei doi stăpâni: Mamona şi Hristos. În toţi un tainic sim- 
ţământ ne face să spunem că lucrurile merg rău. Toată 
lumea, chiar şi cei mai binevoitori, văd că ramurile smo- 
chinului Bisericii noastre ortodoxe au început să se usu- 
ce. Toţi caută să grădinărească. Fiindcă cei mai mulţi 
dintre binefăcători văd însă numai că lucrul merge rău 
fără să pătrunză şi pricina cea adevărată şi adâncă, se 
străduiesc în van să dreagă pe dinafară. Nu ne trebuiesc 
crematorii, nici ajutor de la iezuiţi când de fapt viaţa vine 
prin seva vie. Nu ne trebuie grădinăria parcurilor engle- 
zeşti. Nu ne trebuiesc îndreptări „pe ici pe colo prin păr- 
ţile esenţiale”. Nu ne trebuie nicio reformă. Biserica tre- 
buie să lucreze şi să grăiască din înaltul amvonului Cu- 
vântul cel viu, Cuvântul dătător de viaţă despre care 
Mântuitorul a spus: „Cerul şi 
pământul vor trece, dar cu- 
vântul Meu nu va trece”. 


Biserica ortodoxă, mai mult ca 
oricare alta, ţine acest Adevăr 
al său: Cuvântul dătător de 
viaţă, Hristosul Cel Viu. Nu- 
mai prin atingerea sufletului 
omenesc viu cu alt suflet ome- 
nesc viu se poate aprinde via- 
ţa. Slova omoară. Cărturarii 
devin farisei maniaci asemeni 
sărmanei cămile, cu munţi de 
himere în cocoaşă. Nu ne tre- 
buie nicio reparaţie savantă pe 
dinafară. Timpul nu poate 
ruina adevărul lui Hristos. Ortodoxia nu se poate schim- 
ba. Se poate să devenim ortodocşi cu adevărat. 


Ne trebuie o preoţie purtătoare a Cuvântului viu. O preo- 
ţie care să trăiască şi să creadă în puterea veşnică renăs- 
cătoare a Sfintei Liturghii şi a predicii, prin care să se 
dea viaţă nouă, viaţă veşnică mulţimii de agonici ai vea- 
cului acesta. (...) Tagma celor ce se învrednicesc a fi ur- 
maşii întăriţi ai apostolilor, nu trebuie să uite că ortodo- 
xia strămoşilor noștri s-a născut în staul, pe cruce, în 
catacombe şi pe ruguri. În chivotul tradiţiei noastre gă- 
sim cartea fantastică scrisă cu sângele martirilor, vieţile 
sfinţilor mucenici. Biserica să învieze iar tradiţia noastră 
ortodoxă şi va fi iar pâinea noastră cea spre fiinţă şi nu 
vom mai gândi cu teamă la plinătatea cărărilor neamului 
nostru. Cine are urechi de auzit să audă! 


(Articol publicat în revista Ideea Creştină, 1926) 

se întâmpla în Casa Naţională. Învă- 
ţătorii Iosif Moldovan şi Nicolae 
Ștefu au organizat aici an de an nu- 
meroase serbări şcolare şi spectacole 
româneşti în care dansurile popula- 
re, corul sau spectacolele teatrale 
erau extrem de bine primite de pu- 
blic. A existat o trupă de teatru de 
„diletanţi”, care au jucat câteva zeci 
de piese, mai uşoare sau mai grele. 


„Scena era spațioasă, ca la teatru, 
cu o cortină mare pe care era zu- 
grăvită o femeie puternică, cu sa- 
bian mână, stând rezemată de un 
scut, purtând un veston galben- 
auriu spintecat de tricolorul româ- 
nesc şi cu ochii săi mari albaştri 
fulgerători, căuta par'că duşmanul, 
jurându-i răzbunare! Era: Româ- 
nia. Iar de două părți sta scris: 


MaxiMina 


Uniţi-vă în cuget! Uniţi-vă în 
simţiri!”. 


Aşadar un puternic caracter naţio- 
nal. Iar acesta a fost continuat prin 
întrunirile Astrei arădene şi prin 
conferințele şi adunările populare 
ţinute aici până în 1918, în faţa ro- 
mânilor veniţi din mai multe judeţe. 
Astfel, în 1911, Ştefan Cicio-Pop, Dr. 
Aurel Vlad, Vasile Lucaciu, Alexan- 
dru Vaida-Voevod şi Vasile Goldiș, 
toţi importanţi actanţi în Marea Uni- 
re, au vorbit aici despre drepturile 
românilor, în cadrul unei mari adu- 
nări populare. 


După 1918, Palatul Cultural a prelu- 
at rolul de centru de focalizare a cul- 
turii arădene, iar Casa Naţională s-a 
restrâns tot mai mult la o instituţie 

culturală de cartier. Către 1940 exis- 


ta aici o Societate culturală a tineri- 
mii, care organiza numeroase ser- 
bări urmate de serate dansante. Din 
repertoriul de bază nu lipseau piese- 
le de teatru, recitaluri corale, de poe- 
zie sau colinde. Corul societăţii cânta 
regulat la catedrală. Biblioteca se 
mărise, ajungând la 800 exemplare. 


În 1940, părintele Ilarion V. Felea, 
profesor la Academia Teologică din 
Arad , şi alţi preoţi, au ţinut în Pâr- 
neava o serie de conferinţe duhovni- 
ceşti. 


Comuniştii au transformat-o în casa 
Puşkin, loc de „înfrăţire” între ro- 
mâni şi sovietici, iar azi este un cu- 
noscut loc de organizare a eveni- 
mentelor din Arad. 


Versuri 


Valuri 


Inima mea ca o apă rece; 


Şi Sfânta Împărtășanie - o piatră caldă 
Care cade în mijlocul ei. 
Undele radiază line 


Și sufletul nu poate decât 


M.A. 


Apa sufletului s-a încălzit 


Și acum iese din albie, ca lacrimi: 


De tristeţe, că nu voi fi vrednic niciodată; 


Să se unduiască şi el, 


Ca o barcă pe valuri blânde. 


Și de bucurie, că mila Domnului e mare. 

Istorie locală 


MaxiMina 


Casa Naţională 
din Pârneava 


Pirneava dinainte de 1918 a fost 


cartierul românilor din Arad. Aici s- 
au adunat şi şi-au zidit case, plugari, 
meşteşugari, iar mai apoi şi oameni 
de seamă ai unei etnii ţinute până la 
Marea Unire, la distanţă de centrul 
Aradului. Însă românii au căutat 
propriile mijloace de supravieţuire 
naţională. Unul dintre ele a fost Casa 
Naţională din Pârneava. 


Până la începutul secolului XX, pâr- 
nevenii nu aveau unde să se adune şi 
să se întărească, decât — pe vreme 
bună -— la pădurea Ceala sau în loca- 
lul mic al şcolii confesionale de pe 
str. Conduraşilor. Gândul unui loc 
unde să poată cânta, vorbi, dansa 
româneşte a venit mai multor oa- 
meni de cultură români din cartier, 
de la sfârşitul secolului XIX. Aceştia 
au avut fie harul de a aduna oamenii 
pentru muncă voluntară, fie banii 
sau cunoştinţele de a zidi clădirea. 
Învăţătorii Iosif Moldovan şi Nicolae 
Ştefu, bancherul şi omul politic Ni- 
colae Oncu au fost cei trei care au 
dus la bun sfârşit ridicarea Casei 
Naţionale. 


Sugestiv nume, căci era nevoie 
atunci de aşa ceva, care să trezească 
şi să întărească inimile românilor. 
„Loc de veselie în zile senine, şi loc 
de mângâiere şi prindere de curagiu 


în zilele furtunoase”, aşa l-a numit 
N. Oncu. 


După 2 ani de trudă din partea tutu- 
ror românilor din Pârneava, bogaţi şi 
săraci, Casa Naţională era gata de 
inaugurare în 12 octombrie 1902. 


Iată anunţul despre eveniment: 
„După serviciul sfintei liturghi au 
fost invitaţi a participa Românii din 
toate clasele societăţii. Festivitatea 
va începe prin sfinţirea zidirei prin 
preoțimea parohială, după care act 
orghestra seminariului va executa 
mai multe piese alese. După aceasta 
va urma petrecerea cu dans a juni- 
mei ţăreanilor din loc.” Iar a doua zi 
se scria în presa românească: 
„Oraşul nostru are onoarea şi mân- 
dria de a fi întemeiat cel dintâi aşe- 
zământ de acest fel. Casa Naţională 
s'a ridicat prin însufleţire. Bogat şi 
sărac a ţinut să dee obolul seu şi în 
vreme relativ scurtă Casa Naţiona- 
lă a fost zidită şi eată-ne, ne-au des- 
fătat ieri sufletul cu toţii şi multă 
mândrie şi mângăiere am simţit 
asistând la sfinţirea ei. Tot ce Ara- 
dul are românesc a grăbit să asiste 
la actul sfinţirei. Domnii şi ţăranii 
au prăznuit alături.” Nu a participat 
la impresionanta sărbătoare româ- 
nească însă nici un oficial al 
oraşului, toţi cei prezenţi fiind nu- 
mai români. 


Timp de 16 ani Casa a însemnat 
principalul loc în care românii au 
trăit româneşte, căci erau la ei aca- 
să.„In «Casa Naţională» se adună 
la dans (joc) în toate Duminicile, 
afară de post, tineretul din Pârnea- 
va. Fetele stau împrejur şi feciorii la 
mijloc. Fetele dansează cu capul gol, 
nevestele cu broboadă (cârpă) în 
cap, iar feciorii şi bărbaţii cu pălă- 
rie. Feciorul face semn cu capul fetei 
alese, o ia de mână, sau o strigă pe 
nume. Dansul se începe cam la 2-3 
ore a.m. şi durează până spre 
amurgul serei. Dansurile pârnăve- 
nilor sunt: mărunta, lunga, arde- 
leana, pe picior şi sârba. Câte 2-3 
lăutari cu violină (higyrgye) şi unul 
cu vioară mare (broancă) le cântă 
melodii populare. Când voia bună 
creşte, ei chiuie şi încep cu strigă- 
turi. Sunt feciori şi bărbaţi care im- 
provizează de minune, de ţi-un drag 
să-i asculţi. lată câteva strigături 
auzite în Casa Naţională: 

Joc cu fata pârneveană, 

Şi-mi place că îi ţărană 

Cu cercei şi cu mărgele, 

Pe placul inimei mele!” 


Aici se adunau pârnevenii şi petre- 
ceau duminicile şi sărbătorile, pre- 
cum și diferite evenimente familiale: 
căsătorii, botezuri sau aniversări. 


Însă nu doar petreceri, ci şi cultură 

„Umpleţți 
traista 
cu fapte 
bune şi o 
veți găsi 
plină la 
poarta 
Raiului!” 

Oamenii lui Dumnezeu 


MONAHIA ANTONIA 


o viaţă în pribegie 


Numeroşi călugări au trăit tristele 


evenimente şi umilitoarele decizii 
care s-au institut prin Decretul 
410/1959 prin care viaţa monahală a 
fost cumplit asuprită. Ororile ne- 
drepte al acestui decret impus de 
regimul comunist, le-a cunoscut şi 
maica Antonia Hoidrag, care pe 
neaşteptate şi cu brutalitate a fost 
alungată din Mănăstirea Râşca, cti- 
torie voievodală aflată în localitatea 
cu acelaşi nume din judeţul Suceava. 


Monahia Antonia s-a născut la 12 
iunie 1928 în satul Borzeşti, judeţul 
Botoşani, primind la botez numele 
Aglaia. Credinţa în Dumnezeu a pri- 
mit-o de la părinţii săi, oameni 
simpli, muncitori şi foarte evlavioşi 
care au avut şase copii, cinci fete şi 
un băiat. Copilăria sa a fost marcată 
de tristul eveniment de a rămâne 
orfană timpuriu. Face şcoala prima- 
ră în satul său natal, iar în 1940, la 
vârsta de numai 12 ani pleacă împre- 
ună cu sora sa mai mare, Maria, la 
Mănăstirea Agapia, unde îşi va pe- 
trece următorii 7 ani în ascultare şi 
nevoinţă. 


Mai târziu, cele două surori au fost 
transferate la Mănăstirea Râşca ce 
era des vizitată de Arhimandritul 
Cleopa Ilie şi de la care maica Anto- 
nia a primit multe poveţe. Aici tână- 
ra monahie a avut ascultare la ateli- 
er, la cusutul covoarelor, despre care 
povestea: „Mi-amintesc cu drag de 
minunatele covoare şi carpete ţesute 
cu măiestrie de către harnicele mă- 
icuţe; de atelierul de tricotaje, de cel 
de croitorie şi de multe altele unde 
munca era îmbinată cu rugăciunea, 
iar rugăciunea se înălța la Dumnezeu 
pentru liniştea şi prosperitatea mă- 
năstirii”. In cadrul acestei mănăstiri, 
maica a urmat şcoala monahală, un- 
de l-a avut ca profesor pe viitorul 


Mitropolit Antonie Plămădeală la 
disciplinele Catehism şi Istoria Bise- 
ricii Universale. 


În urma Decretului 410/1959, maica 
Antonia şi alte maici au fost îndepăr- 
tate din Mănăstirea Râșca. A ajuns 
să locuiască în Fălticeni, unde a fost 


angajată la Filatura de in şi cânepă, 
în secţia de tors, unde lucrând în 3 
schimburi, pentru a câştiga o bucată 
de pâine, era nevoită de multe ori să 
lipsească de la Dumnezeiasca Litur- 
ghie chiar în zilele de mare sărbătoa- 
re. Despre acele vremuri, maica îşi 
amintea: „Eram suspectate că ne 
făceam cruce în fabrică la începutul 
serviciului, că facem rugăciuni în 
diferite locuri. Eram urmărite pas cu 
pas şi la serviciu şi în timpul liber, să 
se afle ce preocupări deosebite avem 
noi pentru a ni se aplica la timp pe- 
deapsa cuvenită. Am fost obligate să 
muncim şi duminica şi în sărbători 
pentru a fi ţinute în mână. Multe 


dintre noi s-au îmbolnăvit deoarece 
lucram câte 8-10 ore cu picioarele în 
apă”. 

În tot acest timp, maica Antonia și-a 
păstrat rânduielile ca în mănăstire, 
înmulţind permanent rugăciunea şi 
fapta bună. A înfiat doi copii şi a aju- 
tat mulţi nepoți să crească şi să înve- 
ţe carte. De asemenea, a făcut misiu- 
ne într-un mod special, vorbindu-le 
oamenilor despre Dumnezeu, despre 
Biserică, mănăstire, despre suflet şi 
despre îndatoririle creşti-nului trăi- 
tor în mijlocul lumii. 


După un timp, maica Antonia a cum- 
părat, împreună cu alte maici, o că- 
suţă care a devenit un fel de metoc, 
unde mulţi primeau ajutor: de la loc 
de popas, la o vorbă bună. Arhiman- 
dritul Timotei Aioanei spunea: „Şi- 
au transformat căsuţa într-o mănăs- 
tioară, unde candela ardea neîncetat, 
unde se rugau permanent şi unde 
foarte mulţi oameni aflau un cuvânt 
de folos, ajutor în necazurile și încer- 
cările vieţii”. 


Nostalgia mănăstirii a însoţit-o me- 
reu pe maica Antonia. Ea îşi mângâ- 
ia sufletul scriind cu durere: „De ce 
eşti, Sfântă mănăstire / Aşa de tristă 
şi pustie? / De ce-ţi plâng clopotele 
tale / Aşa duios, aşa cu jale?” sau 
„Rămâi cu bine, Sfânt Altar,/ Lăcaş 
de închinare, /În care am primit în 
dar/ De-a pururea iertare”. 


Monabhia Antonia s-a stins din viaţă 
la 10 septembrie 2016, în vârstă de 
88 de ani. Prin viaţa sa grea încerca- 
tă, maica a demonstrat că principala 
misiune a creştinului pe acest pă- 
mânt este să-şi iubească semenii şi 
să facă fapte bune. 


G.M. 

Temă de casă 


NOI GÂNDURI 


DESPRE PRIETENIE 


de la 


Sf. loan Casian 


Deagostea poate fi dăruită tuturor. Despre ea fericitul 
apostol zice: „Aşadar, cât avem timp, să facem binele 
către toţi, dar mai ales către cei de o credinţă cu noi”. 
Dragostea trebuie s-o arătăm faţă de oricine, iar Domnul 
ne porunceşte s-o dăruim chiar şi duşmanilor noştri. El 
spune: „Iubiţi pe vrăjmaşii voştri”. Dar iubirea ca 
afecţiune se dăruie numai puţinora şi anume acelora 
care sunt legaţi cu noi prin acelaşi fel de viaţă sau prin 
tovărăşia aceloraşi virtuţi. 


Prima temelie a adevăratei prietenii constă în dis- 
prețuirea celor lumeşti şi-n desconsiderarea tuturor lu- 
crurilor pe care le avem. Este nedrept şi lipsit de evlavie 
ca, după ce am renunţat la ale lumii şi la tot ce cuprinde 
ea, să pui mai presus de dragostea de mare preţ faţă de 
un frate niște obiecte foarte ieftine, care ţi-au mai rămas. 


A doua temelie constă în a-şi analiza fiecare voile 
sale proprii, ca nu cumva, judecând că el este mai înţe- 
lept şi mai chibzuit, să creadă că e mai bine să se supună 
sentimentelor sale decât părerilor celuilalt mai apropiat. 


În al treilea rând e dator să ştie că toate, chiar cele pe 
care le socoteşte folositoare şi trebuincioase, trebuiesc 
puse mai prejos de binele dragostei şi al păcii. 


În alpatrulea rând să-și dea seama că nu trebuie să 
se supere niciodată, fie că pricinile de supărare ar fi 
drepte sau nedrepte. 


În al cincilea rând să caute a înlătura ca şi cum ar fi 
a lui supărarea fratelui împotriva sa, chiar dacă a înce- 
put fără motiv, ştiind că este deopotrivă de primejdioasă 
amărăciunea altuia, ca şi cea pe care i-a pricinuit-o lui 
altul, dacă n-a alungat-o atât cât este, din sufletul frate- 
lui. 


În sfârşit, ceea ce este, fără îndoială hotărâtor şi gene- 
ral pentru toate viciile, să se gândească zilnic că are să 
plece de pe lumea aceasta. Stăruinţa în acest gând nu 

numai că nu vă îngădui tristeţii să i se aşeze în suflet, dar 
va înăbuși totodată şi toate pornirile poftelor şi ale tutu- 
ror păcatelor. De aceasta dacă va ţine seama fiecare, nu 
va putea nici să suporte şi nici să pricinuiască amărăciu- 
nea mâniei sau a vrajbei. Dacă acestea încetează, când 
acel duşman al dragostei varsă pe nesimţite otrava tris- 
teţii în sufletul prietenilor, atunci în chip necesar dra- 
gostea răcindu-se prin dese neînţelegeri, care rănesc 
inimile, până la urmă va dispare. 


CEI DOI PRIETENI 


Amândoi din Dobrogea de azi, Sf. loan Casian şi Gher- 
man s-au cunoscut de copii şi s-au apropiat sufleteşte, 
dorind acelaşi lucru, să-şi închine viaţa lui Dumnezeu. 
Din această prietenie frumoasă, care a durat până la 
moarte şi dincolo de ea, se vor naşte cuvintele de mai 
sus despre prietenie, trăite de amândoi. 


La vârsta de 17 ani, pleacă în Palestina împreună cu prie- 
tenul lui Gherman. Vor rămâne amândoi, timp de doi 
ani, într-o mănăstire din Betleem, unde se adâncesc în 
canonul vieţii monahale, apoi părăsesc Palestina pentru 
Egipt, în dorinţa de a cunoaşte viaţa si învăţătura mari- 
lor asceţi. 


În ciuda hotărârii lor de a rămâne aici, după un timp îi 
aflăm, tot împreună, la Constantinopol, unde îl cunosc 
pe Sfântul loan Gură de Aur. Văzând curăţia sufleteasca 
în care trăiesc cei doi, acesta îl hirotoneşte diacon pe 
Casian şi preot pe Gherman, potrivit vârstei lor. 


În anul 405, cei doi merg la Roma, unde încearcă să-l 
apere pe Sfântul Ioan Gura de Aur, patriarhul Constanti- 
nopolului, care în anul 404 fusese exilat pentru a doua 
oară. Se presupune că aici, la Roma, Sf. Gherman a tre- 
cut la cele veşnice. 

Fuatele Valer Mândroni s-a născut 


în satul Ciula Mare de lângă Haţeg, 
judeţul Hunedoara, la data de 2 fe- 
bruarie 1902, din părinţii Petru şi 
Ana. A mai avut 5 fraţi. După termi- 
narea şcolii primare a rămas în casa 
părintească, devenind un bun şi har- 
nic agricultor. Iar după eliberarea 
din armată, s-a căsătorit cu soţia sa, 
Voichiţa, având doi copii: pe Valer şi 
pe Iulius. 


Fiind prețuit de toţi pentru hărnicia 
şi priceperea sa, a fost ales primar al 
comunei între anii 1933 şi 1940. Dar 
viaţa aceasta mereu în mijlocul lumii 
şi în tovărăşia multor oameni de tot 
felul l-a atras pe căile petrecerilor 
lumeşti şi ale băuturii. Mai ales că în 
zona aceea sunt mulţi pomi şi se face 
multă băutură aducătoare de pierza- 
re, atât trupească, cât mai ales sufle- 
tească, multora. 


În anul 1932, fiul său Valer a murit 
la vârsta de 13 ani. Viaţa fratelui Va- 
ler s-a desfăşurat în felul cum am 
arătat mai sus până în anul 1953, 
când Dumnezeu, cu bunătatea Sa, 
S-a îndurat să facă o minune cu el, 
întorcându-l din calea pierzării nu- 
mai prin lucrarea puterii Sale. Şi iată 
cum a fost: 


Soţia sa, Voichiţa, intrase mai de 
mult în Oastea Domnului şi mergea 
cu dragoste de fiecare dată la biseri- 
că şi la adunarea Oastei. Dar el, ve- 
nind acasă adeseori beat şi negăsind- 
0, o certa cu vorbe rele şi de multe 
ori a bătut-o, să se lase de Domnul și 
să fie lumească aşa ca dânsul. Dar în 
ziua de Rusalii a anului 1953, seara, 
a avut o vedenie de îngeri care cân- 
tau, iar dintre ei, unul mai puternic 
l-a ZIS: 


— Valer, tu trebuie să te întorci la 
Dumnezeu; altfel vei pieri. El i-a 
spus soţiei sale, arătându-i locul un- 
de erau îngerii — dar ea, deşi nu ve- 


MaxiMina 


Maârturisitorii 


VALER MÂNDRONI 


-din iad în Rai cu îngerii- 


dea şi nu auzea nimic, i-a zis: 
— Dacă ţi-a spus aşa, atunci fă aşa! 


Fratele Valer a rămas foarte cutre- 
murat şi a început să se roage. Şi s-a 
rugat mereu: luni, marţi şi miercuri. 
Miercuri, fiind în zi de jertfă, au ve- 
nit iarăşi, seara, îngerii de duminică 
şi au început să vorbească cu el. 
Atunci el era singur în cameră. S-a 
sculat şi s-a dus repede în camera 
vecină, să-şi trezească soţia şi nora 
care dormeau împreună, ca să audă 
şi să vadă şi ele îngerii care vorbeau 
cu el. Dar ele nu auzeau ce vorbeau 
îngerii, numai ce răspundea el. El le 
răspundea: „Da, am păcătuit; da, 
am făcut rău; da, îmi cer iertare; 
da, vreau să mă predau Domnu- 
lui...”. A durat asta câteva seri la 
rând, când îngerii vorbeau numai cu 
el toată noaptea. În a treia noapte, 
spre dimineaţă, el le-a zis: 


— Da, vreau să mă predau şi să-L 
slujesc pe Domnul, dar vă rog să-mi 
spuneţi unde. 


- La Oastea Domnului, i-au răspuns 
ei... Şi apoi toată ceata îngerească s-a 
adunat în jurul Domnului lisus cân- 
tând. Şi aşa s-au făcut nevăzuţi. 


Toată ziua următoare a stat numai în 
genunchi, fără să se scoale şi fără să 
mănânce, nici să bea nimic până sea- 
ra. Seara le-a spus soţiei şi nurorii că 
el s-a predat pentru totdeauna Dom- 
nului Iisus şi că de acum el este în 
Oastea Domnului. În duminica ur- 
mătoare a mers la biserică, s-a îm- 
părtăşit şi a mărturisit tuturor în 
biserică tot ce se petrecuse cu el. 
Preotul l-a sfătuit să asculte ce i-au 
spus îngerii. 


De atunci încolo a început fratele 
Valer să-L propovăduiască pe Dom- 
nul Iisus cu multă putere şi să-i che- 
me pe toţi să se întoarcă din căile 
pierzării, intrând în Oastea Domnu- 


lui Iisus Hristos. Astfel a cutreierat 
el toate satele din jur: Ciula Mare, 
Răchitova, Lunca Cernii, Mesteacăn, 
Boiţa, Vălioara, Hăţegel — şi altele, 
unde au venit mulţi oameni la Dom- 
nul şi s-au întemeiat multe adunări. 
Căci mulţi oameni îl cunoşteau şi 
făceau legământ: tineri, bătrâni şi 
copii... Viaţa cu totul schimbată 
acum a fratelui Valer şi chemările lui 
la Domnul au dat un mare avânt Lu- 
crării Domnului în acele părţi. Și aşa 
este până azi. 


Din cauza râvnei lui pentru Domnul 
şi a lucrării sale, în vremea prigoane- 
lor împotriva Oastei, în anul 1959, a 
fost arestat şi el cu lotul fraţilor din 
Hunedoara şi condamnat la 14 ani 
de închisoare, cu confiscarea întregii 
averi. După condamnare au venit şi 
i-au confiscat tot ce a avut. 


Dar la închisoare, din cauza condiţii- 
lor grele de acolo, s-a îmbolnăvit 
grav şi, fiind lăsat fără îngrijire me- 
dicală, a trecut la Domnul în braţele 
fraţilor care erau împreună cu el. 
Asta s-a întâmplat în ziua de 7 mar- 
tie 1960, în închisoarea Gherla. Şi a 
fost înmormântat în cimitirul închi- 
sorii. Inainte de moartea sa, fraţii 
care au fost cu el l-au auzit din nou 
vorbind cu acei îngeri care veniseră 
la el înainte cu şapte ani, când l-au 
chemat la Domnul. Acum îl mângâ- 
iau, vestindu-i că au venit să-l ia cu 
ei în Împărăţia fericită a Domnului 
Iisus, pentru care a luptat şi a sufe- 
rit. 


Doamne lisuse, Te rugăm, dăruieşte- 
i răsplata cea veşnică Sus în Raiul 
Tău, iar pe noi ajută-ne să urmăm 
pilda plină de credinţă şi ascultare a 
fratelui Valer şi a tuturor celor ce 
Te-au slujit până la jertfă ca el. 
Amin! 


Cuvinte scrise de Traian Dorz 


